Απόφαση του Δικαστηρίου (τρίτο τμήμα) της 19ης Ιουλίου 2012 —Kaimer κ.λπ. κατά Επιτροπής
(Υπόθεση C-264/11 P)
«Αίτηση αναιρέσεως — Ανταγωνισμός — Σύμπραξη — Κύρωση — Τομέας των συνδέσμων σωληνώσεων από χαλκό και κράματα χαλκού — Αποδεικτική αξία των δηλώσεων που έγιναν στο πλαίσιο της πολιτικής επιεικούς μεταχειρίσεως»
1.                     Αναίρεση — Λόγοι — Έλεγχος από το Δικαστήριο της εκτιμήσεως των στοιχείων που αφορούν τα πραγματικά περιστατικά και των αποδεικτικών
στοιχείων — Αποκλείεται πλην της περιπτώσεως παραμορφώσεως του περιεχομένου των εν λόγω στοιχείων — Εκτίμηση της υπάρξεως
παραμορφώσεως στο πλαίσιο υποθέσεων που αφορούν συμπράξεις (Άρθρο 81 § 1 ΕΚ· άρθρο 256 ΣΛΕΕ· Οργανισμός του Δικαστηρίου, άρθρο 58,
εδ. 1) (βλ. σκέψεις 22-24, 31)
2.                     Αναίρεση — Λόγοι — Εσφαλμένη εκτίμηση των πραγματικών περιστατικών — Απαράδεκτο — Έλεγχος από το Δικαστήριο της εκτιμήσεως
των αποδεικτικών στοιχείων — Αποκλείεται πλην της περιπτώσεως παραμορφώσεως του περιεχομένου των εν λόγω στοιχείων — Εκτίμηση
από το Γενικό Δικαστήριο της αποδεικτικής αξίας των δηλώσεων που προέρχονται από αιτούντα επιεική μεταχείριση — Πραγματικό
ζήτημα (Άρθρο 81 § 1 ΕΚ· άρθρο 256 ΣΛΕΕ· Οργανισμός του Δικαστηρίου, άρθρο 58, εδ. 1) (βλ. σκέψεις 45-47)
3.                     Αναίρεση — Λόγοι — Υποχρέωση του αναιρεσείοντος να διατυπώσει συγκεκριμένη επίκριση όσον αφορά κάποιο σημείο της συλλογιστικής
του Γενικού Δικαστηρίου (Άρθρο 256 ΣΛΕΕ· Οργανισμός του Δικαστηρίου, άρθρο 58, εδ. 1· Κανονισμός Διαδικασίας του Δικαστηρίου,
άρθρο 112 § 1, εδ. 1, σημείο γʹ) (βλ. σκέψη 61)
4.                     Αναίρεση — Λόγοι — Λόγος προβαλλόμενος για πρώτη φορά στο πλαίσιο της αιτήσεως αναιρέσεως — Απαράδεκτο (Κανονισμός Διαδικασίας
του Δικαστηρίου, άρθρο 113 § 2) (βλ. σκέψη 65)
Αντικείμενο
Αίτηση αναιρέσεως κατά της αποφάσεως του Γενικού Δικαστηρίου (όγδοο τμήμα) της 24ης Μαρτίου 2011, T-379/06, Kaimer κ.λπ. κατά
Επιτροπής, με την οποία το Γενικό Δικαστήριο απέρριψε εν μέρει την προσφυγή των αναιρεσειουσών με αίτημα την ακύρωση της αποφάσεως
C(2006) 4180 τελικό της Επιτροπής, της 20ής Σεπτεμβρίου 2006, σχετικά με διαδικασία δυνάμει του άρθρου  81 της Συνθήκης ΕΚ
και του άρθρου 53 της Συμφωνίας για τον ΕΟΧ όσον αφορά σύμπραξη στον τομέα των συνδέσμων σωληνώσεων από χαλκό και κράματα
χαλκού, ή, επικουρικώς, τη μείωση του προστίμου που επιβλήθηκε στις αναιρεσείουσες — Παραμόρφωση των αποδεικτικών στοιχείων
— Εσφαλμένη εκτίμηση της αποδεικτικής αξίας των δηλώσεων που έγιναν στο πλαίσιο της πολιτικής επιεικούς μεταχειρίσεως — Παράβαση
των άρθρων 6 και 47 του Χάρτη των Θεμελιωδών Δικαιωμάτων της Ευρωπαϊκής Ένωσης
Διατακτικό
Το Δικαστήριο αποφασίζει:
1)
Απορρίπτει την αίτηση αναιρέσεως.
2)
Καταδικάζει τις Kaimer GmbH & Co. Holding KG, Sanha Kaimer GmbH & Co. KG και Sanha Italia Srl στα δικαστικά έξοδα.